Kakusandha Boeddha - Wikipedia
Kakusandha (Pali) of Krakucchanda (Sanskrit) was een van die antieke Boeddhas wie se biografie aangeteken is in die Boeddhavamsa, een van die boeke van die Pali-kanon.
Ander name Krakucchanda, Khorvadjig
Gebore Subhagavatipark in Sobhavati (nou in Nepal)
Oorlede Op 40 000 jaar in Khemavati
Voorganger Vessabhu Boeddha
Opvolger Konagamana Boeddha
Viëtnamees Phật Câu Lưu Tôn
Tradisionele Sjinees 拘留孙佛
Mongools Кракучандра (Krakoetsjandra)
Japannees 拘留孫 (Koeroeson)
Volgens die Theravada-Boeddhistiese tradisie is hy die 25ste van die 29 Boeddhas wie se naam bekend is, die 4de van die Sewe Boeddhas van die Antieke Tyd, en die 1ste van die vyf Boeddhas van die huidige kalpa.
Kakusandha Boeddha is gebore in Khemavatipark in Khemavati in die huidige Nepal. Hy het 4 000 jaar lank in drie paleise – Ruci, Suruci en Vaddhana (of Rativaddhana) – gewoon en toe afstand gedoen van die wêreldlike lewe.
Sy hoofdissipels was Vidhura en Sanjiva onder die monnike en Sama en Champa onder die nonne. Sy persoonlike assistent was Buddhija.
Kakusandha is dood op die ouderdom van 40 000 jaar. Die bodhisattva wat Siddhartha Gautama sou word, is in die tyd van Kakusandha gebore as koning Khema, en Kakusandha het voorspel dat hy die Gautama Boeddha sou word.
↑ Chan Khoon San, Buddhist Pilgrimage, Subang Jaya Buddhist Association, Subang Jaya, Malaysia, 2001, bl. 51.
↑ Vipassana.info, Pali Proper Names Dictionary: Kakusandha
Ontsluit van "https://af.wikipedia.org/w/index.php?title=Kakusandha_Boeddha&oldid=1380432"
Last edited on 6 September 2015, at 19:19